Τεχνικές προδιαγραφές για προμήθεια
του είδους ΓΑΛΑ ΦΡΕΣΚΟ ΠΑΣΤΕΡΙΩΜΕΝΟ



Ι. Οι ανάγκες του Νοσοκομείου στο ανωτέρω είδος ορίζονται ως ακολούθως:

Γάλα φρέσκο 3,5% σε συσκευασία 10 lit

Ειδικότερα:

Ποιότητα και χαρακτηριστικές ιδιότητες

Το υπο προμήθεια νωπό γάλα θα πρέπει να έχει παραχθεί σύμφωνα με τον Κ.Τ.Π άρθρα 79 και 80, όπως αυτά έχουν τροποποιηθεί με τις αποφάσεις Α.Χ.Σ. 1050/1996 ΦΕΚ.263/Β/7.4.97, Α.Χ.Σ. 187/1998 Φ.Ε.Κ. 765/Β/24.7.98, την Οδηγία 2000/13/Ε.Κ.. Να ανταποκρίνεται πλήρως στους ισχύοντες υγειονομικούς κανόνες και τις κτηνιατρικές διατάξεις του Π.Δ. 56/21-2-1995, καθώς και στις διατάξεις 852/2004, 853/2004 & 854/2004 «Συμμόρφωση της Ελληνικής νομοθεσίας προς τις Οδηγίες 92/46/ΕΟΚ και 92/47/ΕΟΚ του Συμβουλίου περί των υγειονομικών κανόνων που διέπουν την παραγωγή και εμπορία γάλακτος και προϊόντων με βάση το γάλα» (ΦΕΚ 45/27-2-95 τ. Α’), και τον Ν4254/7.4.14  (Υποπαράγραφος ΣΤ της παραγράφου 8) στα πλαίσια εφαρμογής του Ν4046/2012 «ΑΡΣΗ ΕΜΠΟΔΙΩΝ ΣΤΟΝ ΑΝΤΑΓΩΝΙΣΜΟ ΣΤΟΝ ΚΛΑΔΟ ΤΗΣ ΕΠΕΞΕΡΓΑΣΙΑΣ ΤΡΟΦΙΜΩΝ − ΡΥΘΜΙΣΕΙΣ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ» και τον Ν. 4336/15 Υποπ/γραφος Α.3 . 
 Α: Ως «παστεριωμένο γάλα» νοείται το γάλα το οποίο έχει υποβληθεί  σε επεξεργασία που περιλαμβάνει την έκθεση σε υψηλή θερμοκρασία για μικρό χρονικό διάστημα (+71,7οC τουλάχιστον για 15’’) ή σε χαμηλή θερμοκρασία για μεγάλο χρονικό διάστημα (+63 οC τουλάχιστον για 30’) ή σε διαδικασία παστερίωσης που χρησιμοποιεί διαφορετικούς συνδυασμούς χρόνου και θερμοκρασίας μεταξύ των δύο παραπάνω συνθηκών για την επίτευξη ισοδύναμου αποτελέσματος.
Β: Να παρουσιάζει αρνητική αντίδραση στην δοκιμασία φωσφατάσης και θετική αντίδραση στην δοκιμασία υπεροξειδάσης.
Γ: Μετά την παστερίωση να ψύχεται το συντομότερο δυνατό σε θερμοκρασία που δεν υπερβαίνει τους 6οC, στην θερμοκρασία στην οποία και συντηρείται, η δε διάρκεια της συντήρησης του καθορίζεται μεευθύνη του παρασκευαστή.
Δ. Να είναι ομογενοποιημένο, που σημαίνει ότι, εάν μείνει σε ακινησία 48 ώρες δεν πρέπει να σχηματίζεται φανερός διαχωρισμός  της κρέμας, η δε περιεκτικότητα σε λίπος της υπερκείμενης ποσότητας  100 cm3 γάλακτος φιάλης του ενός Lit να μη διαφέρει περισσότερο από το 10% της περιεκτικότητας σε λίπος του εναπομείναντος γάλακτος. 
Ε. Το χορηγούμενο παστεριωμένο αγελαδινό γάλα θα πρέπει να έχει περιεκτικότητα σε λίπος 3,5%. Επιπλέον, να έχει ειδικό βάρος στους 15οC  1,028g/l (για το πλήρες) και στερεό υπόλειμμα χωρίς λίπος (Σ.Υ.Α.Λ. %) 8,5 (για το 0%).


Συσκευασία και επισήμανση

Η συσκευασία των προϊόντων να είναι σύμφωνη με τις οικείες διατάξεις του Κώδικα Τροφίμων και Ποτών (εφεξής «Κ.Τ.Π.») και κάθε οικεία απαίτηση της ενωσιακής και εθνικής νομοθεσίας.
Οι περιέκτες πρέπει να είναι:
· Ασκοί 10lt (Bag-in-Box)
· Πλαστικά Δοχεία: Πλαστικά δοχεία κατάλληλα για τρόφιμα, συχνά χρησιμοποιούνται για χύμα μεταφορά 10kg.




Επί της συσκευασίας θα πρέπει να αναγράφονται οι ενδείξεις με εμφανείς και ευδιάκριτους χαρακτήρες στα Ελληνικά:
Η ένδειξη ¨παστεριωμένο¨, ¨γάλα¨
Η χώρα προέλευσης του,  
Το σήμα καταλληλότητας του προϊόντος, 
Το Εργοστάσιο παραγωγής, 
Η θερμοκρασία συντήρησής του, καθώς και 
οι ημερομηνίες  παστερίωσης και ανάλωσης αυτού 
Ο κωδικός παρτίδας
Σε εμφανές σημείο στο ίδιο οπτικό πεδίο με το σήμα του προϊόντος, η διάρκεια ζωής του γάλακτος σε ημέρες

Η επισήμανση να είναι σύμφωνη με τις διατάξεις του Κανονισμού (ΕΕ) αριθ. 1169/2011.


Χαρακτηριστικά ασφάλειας προϊόντων

Το  παστεριωμένο γάλα θα πρέπει να πληροί τα μικροβιολογικά χαρακτηριστικά όπως αυτά ορίζονται στο Κεφ ΙΙ του Π.Δ. 56/95, Κανονισμούς (ΕΚ) 2073/2005 και 1441/2007, με διαδικασίες παραγωγής σύμφωνα με τις απαιτήσεις των ΕΚ178/2002, 852/2004, 853/2004, 854/2004.  
Entero-Bacteriaceae m<1, M=5, n=5, c=1 cfu/ml.
Παθογόνα n=5, c=0,  Απουσία σε 25 g.

Τα προϊόντα θα πρέπει να συμμορφώνονται με τις απαιτήσεις του Κανονισμού (ΕΚ) 2073/2005, όπως έχει τροποποιηθεί και ισχύει, και λοιπών διατάξεων της Ενωσιακής νομοθεσίας ως προς τα μικροβιολογικά κριτήρια ασφάλειαςτροφίμων, καθώς και περι καταλοίπων κτηνιατρικών φαρμάκων και αντιμικροβιακών παραγόντων (Καν. 37/2010) και επιμολυντών (Καν. 1881/2006).

Ο ανάδοχος θα πρέπει να προσκομίζει τα αποτελέσματα των μικροβιολογικών και χημικών αναλύσεων των προϊόντων, που πραγματοποιεί στα πλαίσια της διαδικασίας επαλήθευσης, κάθε φορά που αυτό ζητείται από την αναθέτουσα αρχή.


Ημερομηνία παράδοσης 

Η ημερομηνία παράδοσης του γάλακτος θα είναι η επομένη της ημερομηνίας παραγωγής.

ΙΙ. Συμφωνία με την παρούσα προδιαγραφή

Οι οικονομικοί φορείς, που υποβάλουν προσφορά, θα πρέπει να επισυνάψουν:

1. Υπεύθυνη Δήλωση, σύμφωνα με την οποία το προσφερόμενο προϊόν πληροί τις απαιτήσεις της παρούσας προδιαγραφής

2. Έγγραφο περιγραφής και τεχνικών προδιαγραφών του προσφερόμενου προϊόντος

3.	Ισχύον πιστοποιητικό, περί εφαρμογής Συστήματος Διαχείρισης Ασφάλειας Τροφίμων, σύμφωνα με τις απαιτήσεις του προτύπου ISO 22000:2018 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από διαπιστευμένο Φορέα Πιστοποίησης. Στο πεδίο εφαρμογής του πιστοποιητικού θα περιλαμβάνονται οι δραστηριότητες: παραγωγή – παρασκευή – επεξεργασία, τυποποίηση – συσκευασία, αποθήκευση, διακίνηση των προϊόντων.  Ο Φορέας Πιστοποίησης που έχει εκδώσει το πιστοποιητικό θα πρέπει να είναι κατάλληλα διαπιστευμένος από το Εθνικό Σύστημα Διαπίστευσης Α.Ε. (Ε.ΣΥ.Δ.) ή από φορέα διαπίστευσης, μέλος της Ευρωπαϊκής Συνεργασίας για τη Διαπίστευση (European Cooperation for Accreditation) και της αντίστοιχης Συμφωνίας Αμοιβαίας Αναγνώρισης (M.L.A.) αυτής.



ΙΙΙ. Συμμόρφωση με τις απαιτήσεις ασφάλειας τροφίμων

Για την τεκμηρίωση της συμμόρφωσης με τις απαιτήσεις ασφάλειας τροφίμων, οι οικονομικοί φορείς, που υποβάλουν προσφορά, θα πρέπει να διαθέτουν (και να προσκομίσουν εφόσον τους ζητηθούν):

1. Την κατάλληλη και προβλεπόμενη, για το πεδίο δραστηριοποίησης της επιχείρησης, Άδεια λειτουργίας, χορηγηθείσα από την αρμόδια Υπηρεσία. Σε περίπτωση που ο συμμετέχων έχει την έδρα του εκτός Νομού Αττικής, απαιτείται και η άδεια λειτουργίας του υποκαταστήματός του στον Νομό Αττικής, εφόσον αυτό υπάρχει.

2.  Απόφαση χορήγησης κωδικού αριθμού κτηνιατρικής έγκρισης στην εγκατάσταση της επιχείρησης

3.  Απόφαση έγκρισης και καταχώρησης της επιχείρησης στο οικείο επαγγελματικό/εμπορικό μητρώο

4.  Απόφαση χορήγησης άδειας λειτουργίας εγκατάστασης ψυκτικής αποθήκης 

5.  Άδεια κυκλοφορίας οχήματος μεταφοράς από Κτηνιατρική Υπηρεσία

6. Βεβαίωση καταλληλότητας οχήματος μεταφοράς τροφίμων από Δ/νσεις Δημόσιας Υγείας Περιφερειών

7. Ισχύον πιστοποιητικό, περί εφαρμογής Συστήματος Διαχείρισης Ασφάλειας Τροφίμων, σύμφωνα με τις απαιτήσεις του προτύπου ISO 22000:2018 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από διαπιστευμένο Φορέα Πιστοποίησης. Στο πεδίο εφαρμογής του πιστοποιητικού θα περιλαμβάνονται οι δραστηριότητες: παραγωγή – παρασκευή – επεξεργασία, τυποποίηση – συσκευασία, αποθήκευση, διακίνηση των προϊόντων.  Ο Φορέας Πιστοποίησης που έχει εκδώσει το πιστοποιητικό θα πρέπει να είναι κατάλληλα διαπιστευμένος από το Εθνικό Σύστημα Διαπίστευσης Α.Ε. (Ε.ΣΥ.Δ.) ή από φορέα διαπίστευσης, μέλος της Ευρωπαϊκής Συνεργασίας για τη Διαπίστευση (European Cooperation for Accreditation) και της αντίστοιχης Συμφωνίας Αμοιβαίας Αναγνώρισης (M.L.A.) αυτής.


Σε περίπτωση που ο συμμετέχων στον Διαγωνισμό οικονομικός φορέας δεν είναι παραγωγός - παρασκευαστής, θα πρέπει επιπρόσθετα να καταθέσει: 

· Ισχύον πιστοποιητικό περί εφαρμογής Συστήματος Διαχείρισης Ασφάλειας Τροφίμων από τον συμμετέχοντα οικονομικό φορέα, σύμφωνα με τις απαιτήσεις του προτύπου ISO 22000:2018 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από Φορέα Πιστοποίησης, διαπιστευμένο σύμφωνα με τις απαιτήσεις του τρίτου εδαφίου της ως άνω υπο στοιχείο (7) παραγράφου. Στο πεδίο εφαρμογής του πιστοποιητικού θα περιλαμβάνονται οι δραστηριότητες: αποθήκευση, διακίνηση των προϊόντων.
· Ισχύον πιστοποιητικό περί εφαρμογής Συστήματος Διαχείρισης Ασφάλειας Τροφίμων από τον παραγωγό ή παρασκευαστή, σύμφωνα με τις απαιτήσεις του προτύπου ISO 22000:2018 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από Φορέα Πιστοποίησης, διαπιστευμένο σύμφωνα με τις απαιτήσεις του τρίτου εδαφίου της ως άνω υπο στοιχείο (7) παραγράφου. Στο πεδίο εφαρμογής του πιστοποιητικού θα περιλαμβάνονται οι δραστηριότητες: παραγωγή – παρασκευή, τυποποίηση – συσκευασία των προϊόντων.
· Υπεύθυνη δήλωση του παραγωγού – παρασκευαστή ότι έλαβε γνώση των όρων της διακήρυξης και θα προμηθεύει τον συγκεκριμένο οικονομικό φορέα (προμηθευτή) με τα προϊόντα, σε περίπτωση κατακύρωσης του διαγωνισμού στον τελευταίο. 




ΙV. Ειδικότερες υγειονομικές απαιτήσεις επι των διαδικασιών διακίνησης των προϊόντων:

Ο προμηθευτής υποχρεούται να παρέχει κάθε πληροφορία που θα ζητείται σχετικά με τα υπο προμήθεια προϊόντα.

Η μεταφορά θα γίνεται με καθαρά και απολυμασμένα μεταφορικά μέσα-ψυγεία, τα οποία θα εξασφαλίζουν θερμοκρασία 2 - 4° C, και θα φέρουν σύστημα καταγραφής της θερμοκρασίας του θαλάμου μεταφοράς. Η ακολουθία των καταγεγραμμένων θερμοκρασιών κατά τη διάρκεια του δρομολογίου θα εκτυπώνεται και θα παραδίδεται στην Επιτροπή Παραλαβής Τροφίμων της αναθέτουσας αρχής. Τα μεταφορικά μέσα θα πρέπει να είναι εφοδιασμένα με τα ανωτέρω έγγραφα  (5) και (6). 

Ο μεταφορέας θα πρέπει να διαθέτει Βιβλιάριο/Πιστοποιητικό υγείας σε ισχύ και να λαμβάνει κατά τη διάρκεια των χειρισμών παράδοσης των προϊόντων τα ενδεικνυόμενα μέτρα υγιεινής και προστασίας-ό,που απαιτείται-, όπως μάσκα προσώπου, κάλυμμα κεφαλής, γάντια μιας χρήσης κλπ.

Ο προμηθευτής υποχρεούται να παραδίδει τα τρόφιμα με συνέπεια ως προς το είδος, την ποσότητα και την επιθυμητή ημερομηνία παράδοσης, σύμφωνα με την έγγραφη παραγγελία του Νοσοκομείου και να παρέχει στην Επιτροπή Παραλαβής κάθε πληροφορία που θα του ζητηθεί σχετικά με τον προσδιορισμό του είδους.

